ગુરૂવારના રોજ વડોદરામાં અનાજ વેપારીઓ દ્વારા હાથીખાના બજારમાં બંધ પાળવામાં આવ્યો હતો. મોટી સંખ્યામાં હોલસેલના વેપારીઓ દ્વારા બંધ પાળી વિરોધ નોંધાવવામાં આવ્યો હતો. વેપારીઓ મુજબ બ્રાન્ડેડ અનાજ પર GST બિલમાં 5 ટકાનો વધારો કરવામાં આવ્યો છે, જ્યારે છૂટક અનાજ પર ટેક્સ લાગુ કરવામાં આવ્યો નથી. વડોદરાના શહેરભરના વેપારીઓએ હાથીખાના બજારમાં એકત્ર થઇ GST બિલનો વિરોધ કરી સુત્રોચ્ચાર કર્યા હતા. આજે બજાર બંધ રહેતા લાખોનું નુકશાન થયું છે. બીજી બાજુ રાજકોટ માર્કેટિંગ યાર્ડ અને દાણાપીઠ બજાર સહિત કેટલાક વેપારીઓ દ્વારા આજે GSTના વિરોધમાં બંધ પાળવામાં આવ્યું છે. સુરત અને અમદાવાદમાં ટેક્સટાઇલ માર્કેટમાં બંધ રાખી વિરોધ કરવામાં આવ્યો હતો. વેપારીઓએ પોતાના ધંધા-વેપાર બંધ રાખી GSTનો ઉગ્ર વિરોધ કર્યો છે.